cyanic-selkie/wikianc huggingface dataset:
Neue Preussische Zeitung
Neue Preußische Zeitung eller Kreuzzeitung (norsk: Den nye prøyssiske avis eller Korsavisen) var en avis som eksisterte fra 1848 til 1939 i Kongeriket Preussen, Fristaten Preussen og endelig det tredje rike. Avisen ble kalt Kreuzzeitung fordi det hadde jernkorset som emblem.
Avisen ble grunnlagt i 1848 i Berlin med Hermann Wagener som hovedredaktør frem til 1853, og var en konservativ dagsavis. Otto von Bismarck bidro til grunnleggelsen. Theodor Fontane var redaktør fra 1860 til 1870.
Avisen hadde tilknytning til den gammelprøyssiske adelen, den konservative kirken og interessene til de jordbesittende godseierne. Den var opprinnelig et organ for det konservative partiet i Kongeriket Preussen, fra 1876 for Deutschkonservative Partei og fra 1918 for den gammelprøyssiske konservative fløyen innenfor Deutschnationale Volkspartei. Avisen ble i 1937 overtatt av Nationalsozialistische Deutsche Arbeiterpartei (NSDAP), men ble nedlagt i 1939.
Paul M. Barth
Paul M. Barth (født 1. november 1908 California, død oktober 1973 California) var en amerikansk gitarmaker som spilte en viktig rolle i den tidligste utviklingen av elektriske solid body gitarer, og noen tidlige patenter på elektromagnetiske pickuper.
Karriere
Barth var med på å grunnlegge National String Instrument Corporation, og det anerkjente gitarmerket Rickenbacker. Han deltok også i utviklingen av en av de aller første rent elektrisk amplifiserte gitarene, the Frying Pan, sammen med George Beauchamp og Harry Watson.
I 1953 startet han sitt eget selskap, Barth Guitars, hvor han bygget elektriske gitarer med gjenkjennelige designdetaljer han også hadde benyttet på sine Rickenbacker-gitarer.
Ctenodactylinae
Ctenodactylinae er en underfamilie av løpebiller. Gruppen lever i Sør- og Mellom-Amerika.
Utseende
Små til middelsstore (5-10 millimeter), spinkle, oftest rødlige eller brunlige løpebiller. Hodet er temmelig stort og mer eller mindre femkantet, med store kjever (mandibler). Pronotum er vanligvis smalere enn hodet og bare omtrent halvparten så bredt som dekkvingene, gjerne mer eller mindre hjerteformet til ovalt. Dekkvingene har markerte lengdefurer.
Kjølen (Lesja)
Kjølen er et fjellrygg i Lesja kommune i Innlandet. Den ligger på sørsida av Gudbrandsdalen og strekker seg fra Gråhøi i vest til Søre Kjølhaugen i øst. Det høyeste punktet er i vest, og har en høyde på 1 784 meter over havet. Østover mot Søre Kjølhaugen ligger flere mindre toppunkter, som alle har primærfaktor under 50 meter.
L’Oeuvre
L'Oeuvre var en fransk dagsavis som ble utgitt i Paris fra 1904 til 1946, utgitt som et tidsskrift til og begynne med, men fra 1915 som dagsavis.
Politisk var den radikalsosialistisk med sterk dragning mot sosialismen. Blant medarbeiderne kan nevnes Georges De La Fouchardiere som ble berømt for sine daglige kronikker. Sjefredaktør var Jean Piot.
Charlie: The Life and Art of Charles Chaplin
Charlie: The life and art of Charlie Chaplin er en amerikansk biografisk dokumentarfilm fra 2003 skrevet og regissert av filmkritikeren Richard Schinkel. Filmen utforsker det personlige og profesjonelle livet til den britiske skuespilleren, komikeren og filmskaperen Charlie Chaplin, samt hans arv og innflytelse. Det fortelles av Sidney Pollack sammen med mange Hollywood-personligheter som vises i filmen og snakker om Chaplin.
Bangladeshs kvinnelandslag i fotball
Bangladeshs kvinnelandslag i fotball representerer Bangladesh i internasjonal fotball. Laget er svært nytt (per oktober 2010), og har bare en håndfull godkjente landskamper. Laget dukket opp på FIFAs verdensranking for kvinner først i mars 2010.
Charlie: The Life and Art of Charles Chaplin
Dokumentaren drar også nytte av innsikt fra sentrale Chaplin-biografer David Robinson og Jeffrey Vance. Verdenspremieren var et høydepunkt under filmfestivalen i Cannes i 2003.
Antigua og Barbuda
Antigua og Barbuda er en liten øystat beliggende mellom den østre delen av Det karibiske hav og Atlanterhavet. Landets hovedstad er Saint John's og statsoverhode er Charles III. Etter å ha vært britisk koloni siden 1632 ble landet selvstendig i 1981. Geografisk regnes landet til øygruppen Leewardøyene som igjen er en del av De små Antiller. De omliggende øystatene er Guadeloupe i sør, Montserrat i sørvest, Saint Kitts og Nevis i vest og Saint-Barthélemy og Saint Martin i nordvest.
Hjo
Kommunen har blitt kjent for sitt slagord «I love Hjo», som de forsøkte å lage et varemerke av. En dom i den svenske Patentbesvärsrätten slo imidlertid fast at kommunen ikke hadde noen enerett til bruken.
Antigua og Barbuda
Naturgeografi
Antigua og Barbuda har et tropisk klima og en gjennomsnittstemperatur på omtrent 27 °C. Temperaturen om vinteren er omtrent 23 °C, om sommeren og høsten omkring 30 °C. Den kaldeste perioden er fra desember til februar.
Platorchestia humicola
Platorchestia humicola er en art i slekten Platorchestia innenfor tangloppefamilien av ordenen Senticaudata, som inngår i gruppen av amfipoder.
Antigua og Barbuda
Naturgeografi
Antigua og Barbuda er utsatt for tropiske orkaner. Orkanen Irma utslettet mye av Barbuda i 2017. Øyene har en årlig nedbørsmengde på omtrent 1100 mm. Det regner mest fra september til november.
Bangladeshs kvinnelandslag i fotball
Bangladesh tapte sin første kamp knepent mot Nepal, som viste seg som den store overraskelsen i turneringen. Deretter slo de Pakistan met ett og Sri Lanka med to mål før de tapte sin eneste kampe med stygge sifre, 0-7 mot India.
Antigua og Barbuda
Naturgeografi
Kun 11 % av øyene er dekket av skog. Landets kystlinje er totalt 153 km lang, og øyene har til sammen 365 strender.
Antigua
Antigua har et areal på 280 km². Øya er bygget opp av vulkansk materiale og kalkstein. Dens høyeste punkt er Boggy Peak, som ligger 402 meter over havet. Antigua har ikke overflatevann eller skog, og øya er sterkt utsatt for tørke. Landets hovedstad, Saint John's, ligger på denne øya. På Antigua finnes det en spesiell slange som ikke lever noe annet sted i verden.
Barbuda og Redonda
Barbuda har et areal på 161 km² og ligger 40 km nord for Antigua. I motsetning til naboøya er Barbuda en flat koralløy med mye vegetasjon. De viktigste treslagene er mahogni og seder. Øyas største og eneste by er Codrington. Det høyeste punktet ligger på et platå øst for Codrington 44,5 meter over havet.
Redonda er en ubebodd klippeøy med et areal på omtrent 1 km² sørvest av Barbuda. Det høyeste punktet på øya ligger på omtrent 300 meter høy.
Befolkning og folkegrupper
Antigua og Barbuda har 69 481 innbyggere. Befolkningen er ganske skjevt fordelt mellom øyene. Omkring 98 % av innbyggerne bor på Antigua, og bare omtrent 2 % på Barbuda. En hovedgrunn til dette er at den største byen, Saint John's, ligger på Antigua. Befolkningsveksten i 2000 var 0,55 % og befolkningstettheten er 156,84 innbyggere per km².
91 % av befolkningen er etterkommere av slaver fra Afrika, 4,4 % er av blandet etnisk opprinnelse, 1,7 % har europeisk opprinnelse, og resten kommer fra andre folkegrupper. De fleste hvite kommer opprinnelig fra Irland og Storbritannia, men det er også noen fra land i Midtøsten som Syria og Libanon. I tillegg finnes det noen fra andre steder i Asia og noen sefardiske jøder. En liten del av befolkningen på Antigua er innvandrere fra Dominica, Guyana og Jamaica. Det er også et økende antall innvandrere som kommer fra Den dominikanske republikk, Saint Vincent og Grenadinene og Nigeria.
DS «Atna»
DS «Atna» var et lasteskip bygget ved Rosenberg Mekaniske Verksted som byggenummer 159. Skipet ble overlevert til Kuhnle, S.M. & Søn, Bergen i april 1950. Skipet ble hugget i 1977.
Antigua og Barbuda
Befolkning og folkegrupper
En økende del av befolkningen bor i utlandet, stort sett i Storbritannia, USA og Canada.
Språk
Det offisielle språket i landet er engelsk, men mange snakker et antiguansk kreolspråk. Aksenten på Barbuda er litt forskjellig fra aksenten på Antigua. Spansk blir snakket flere steder hvor det finnes mange innvandrere fra Den dominikanske republikk.
Det antiguanske kreolspråket bruker ord som kommer fra britisk engelsk og afrikanske språk. Språket ble formet av slaver fra Afrika. Eierne var britiske plantasjeeiere som snakket engelsk slik det var på 1700-tallet. Når slavene skulle kommunisere med europeiske eiere eller oppsynsmenn, måtte de benytte seg av ord fra begge gruppers språk, og slik utviklet det seg et afrikansk-engelsk pidginspråk. Dette utviklet seg videre til et fullverdig kreolspråk som ble morsmål for senere generasjoner av innbyggere født på øya.
Religion
Antiguanerne er for det meste kristne, men tilhører ulike kirkesamfunn uten at et enkelt av dem dominerer.
Ved folketellingen i 2011 var Den anglikanske kirke det største kirkesamfunnet med 17,6 % av befolkningen. 12,4 % var adventister og 12,2 % pinsevenner. 8,3 % tilhørte Brødremenigheten, 8,2 % Den katolske kirke, 5,6 % metodistkirken, 4,5 % Den wesleyanske kirke, 4,1 % Church of God og 3,6 % baptistkirken. 12,2 % av befolkningen tilhørte andre trossamfunn.
De førkolumbiske folkegruppene
Antigua ble først befolket av indianske jegere og samlere omkring 3100 f. Kr. De ble etterfulgt av arawak-talende saladoid-folk som innvandret til De karibiske øyer fra områdene rundt nedre del av Orinoco i det nåværende Venezuela, og som laget og brukte keramikk. Arawak-folket drev landbruk og dyrket bl.a. ananas, mais, søtpoteter, chili, guava, tobakk og bomull. De førkolumbiske folkene i Karibia bygget havgående båter som kunne ferdes på Det karibiske hav og Atlanterhavet. Derfor kunne arawaker og kariber befolke store deler av Sør-Amerika og De karibiske øyer. Etterkommere finnes nå hovedsakelig i Brasil, Venezuela og Colombia.
De fleste arawakene forlot landet omkring 1100 år f.Kr, blant annet av mangel på ferskvann. Mange av de gjenværende indianerne ble drept av sykdommer som europeerne brakte med seg, men det finnes fortsatt medlemmer av folkegruppen på fastlandet.
Den europeiske koloniseringen og den tidlige kolonitiden
Antigua og Barbuda ble oppdaget av Christofer Columbus i 1493, og det var han som gav den største øya navnet Antigua. Antigua er oppkalt etter en kirke i Sevilla i Spania, Santa María de Antigua.
De første europeerne som bosatte seg på øyene var spanjoler og franskmenn, men også de forlot øyene på grunn av ferskvannsmangel. Antigua kom under britisk kontroll i 1632 og Barbuda i 1678. Britisk innvandrere magasinerte regnvannet slik at de kunne bosette seg på øyene og dyrke jorda med slaver fra Afrika som arbeidskraft. De dyrket blant annet tobakk og ingefær.
I 1666 brøt det ut krig mellom Storbritannia og Frankrike. Den franske guvernøren på Martinique invaderte Antigua og bortførte alle slavene. Britene gjenerobret øya i 1676.
På Antigua ble det etter hvert bygget sukkerplantasjer, og der arbeidet det mange slaver. Christopher Codrington etablerte den første store sukkerplantasjen i landet i 1674. Barbudas eneste by er oppkalt etter ham. Sukkerindustrien ble en stor næringsvei basert på slavearbeid. Mye av landets regnskog ble hugget ned for å rydde land til sukkerplantasjene, og tømmeret fra skogen ble brukt til skipsbygging.
Politisk utvikling
På 1800-tallet ble Antigua brukt som et hovedkvarter for Den britiske marinens karibiske flåte. Landets økonomi var basert på landbruk.
I 1834 ble slaveri forbudt, men sukkerindustrien var likevel en viktig næringsvei helt til den ble nedlagt i 1972. De tidligere slavene arbeidet fortsatt hardt og de fikk lite lønn for strevet.
I tiden fra 1939 til 1950 var det en stor politisk utvikling. I 1939 ble landets første fagforening grunnlagt, og den arbeidet blant annet for å bedre arbeidernes leveforhold. Antigua arbeiderparti ble opprettet og ble snart det største partiet. Vere Bird var en av partiets fremste menn, og han hadde også vært en av frontfigurene i fagforeningen.
Fra 1958 til 1962 var øyene med i Den vestindiske føderasjonen, og i 1967 ble de et selvstyrt område under britisk kontroll. Dette gjorde blant annet at landet fikk ha en folkevalgt regjering. Birds parti vant i valg etter valg.
Antigua og Barbuda blir selvstendig
I 1978 ble de to partiene i kolonien enige om å arbeide for en rask overgang til full uavhengighet, men innbyggerne på Barbuda var motstandere av det. Det var hovedgrunnen til at planene ble forsinket.
Den 1. november 1981 ble Antigua og Barbuda en selvstendig stat, som umiddelbart ble medlem av FN. Selvstendigheten medførte også problemer. Da landet ble selvstendig fikk det retten til å låne penger i Det internasjonale pengefondet. I løpet av to måneder hadde landet lånt like mye som halvparten av bruttonasjonalproduktet.
Økonomisk krisetid
I 1995 ble landet rammet av orkanen Luis. Orkanen førte til skade på 75 % av bebyggelsen. Næringslivet, og spesielt turistindustrien, ble kraftig berørt av denne katastrofen.
Lester ble slått av Baldwin Spencer fra United Progressive Party ved valget i 2004. Spencer arbeidet for å bekjempe korrupsjonen som de tidligere regjeringene etter hans mening ikke hadde gjort nok for å begrense, og som derfor hadde spredd seg kraftig. Bird avviste beskyldningene om at hans regjeringer var ansvarlige for korrupsjonen. I 2014 ble Gaston Browne statsminister etter at Antigua Labour Party vant 14 av 17 mandater i parlamentet.
I 2005 ble personskatt innført igjen for første gang på 20 år. Landets økonomi bedret seg noe, men det har fortsatt stor utenlandsgjeld.
Politikk
Antigua og Barbuda er et konstitusjonelt monarki. Kong Charles III av Antigua og Barbuda er landets monark. Monarken representeres av generalguvernøren.
Statsministeren er regjeringssjef. Landet har et parlament med valgte representanter fra flere partier. Det dominerende partiet har siden 1949 vært Antiguas arbeiderparti. Den utøvende makt ligger hos regjeringen og den lovgivende hos de to kamrene i parlamentet. Statsministeren siden valget i 2014 er Gaston Browne. Rodney Williams er generalguvernør.
Det er valg hvert femte år til Underhuset eller representantenes hus med 19 medlemmer, hvorav 17 blir direkte valgt. Det andre kammeret er Senatet med 17 medlemmer.
Landet er medlem av blant annet Organisasjonen for østkaribiske stater, Det karibiske fellesskap, Samveldet av nasjoner og Organisasjonen av amerikanske stater.
Administrativ inndeling
Antigua og Barbuda er delt inn i 6 parishes (distrikter). Dessuten er Barbuda og den ubebodde øya Redonda styrt som avhengige områder (dependencies).
Forsvars- og utenrikspolitikk
Landets forsvarsstyrke, Royal Antigua and Barbuda Defence Force, ble etablert i 1981. I tillegg til oppgaven med å ivareta landets forsvar, skal forsvarsstyrken også bidra til indre sikkerhet og orden og bistå ved naturkatastrofer og krisesituasjoner. Royal Antigua and Barbuda Police har en spesialavdeling kalt Special Patrol Group.
Royal Antigua and Barbuda Defence Force består av en infanteribataljon, kystvakt og en støtteenhet. Til sammen disponerer forsvaret omkring 270 personer (2010).
Antigua og Barbuda er medlem i Regional Security System, et forsvarssamarbeid mellom sju østkaribiske stater.
Menneskerettigheter
Antigua og Barbuda har fengselsstraff inntil 15 år for homofili.
Næringsliv
Antigua og Barbudas økonomi er tjenestebasert. Turisme er landets viktigste inntektskilde. Landet tjener også penger på de to militærbasene som USA har på Antigua. Elektrisitetsforbruket i 2005 var på 97,65 millioner kilowattimer og produksjonen var på 105 millioner kilowattimer. Landet har ganske høy utenlandsgjeld, men den beregnede økonomiske veksten i år 2000 var på hele 2,5 %. På slutten av 1990-tallet hadde landet en inflasjon på over 2 %, men inflasjonen sank til 0,4 % i 2000.
Antigua og Barbuda er medlem av Den østkaribiske valutaunionen, noe som blant annet innebærer at landet i unionen har felles sentralbank og myntenhet. Noen viktige handelspartnere er Spania, USA, Singapore og Tyskland.
Landbruk og fiske
Siden 1950-tallet har landbruket fått en stadig mindre betydning i økonomien, og en ting som hemmer landbruket er vannmangelen. Tidligere hadde landet en stor sukkerproduksjon, men i 1972 ble sukkerplantasjene nedlagt. De 30 siste årene har landbrukets bidrag til landets bruttonasjonalprodukt sunket fra over 40 % til 12 %. Det meste av landbruksvarene blir produsert for eget forbruk. Landets landbruksminister oppmuntrer til at det skal bli selvforsynt med viktige matvarer for å redusere importen av mat, som står for omtrent 25 % av den samlede import. Importen utgjorde i 2004 i alt 735 millioner dollar, over tre ganger mer enn eksportinntektene på 214 millioner dollar. Bomull, fiske, fruktdyrking og grønnsaksdyrking er viktige næringsveier innenfor landbruket.
I 1999 omfattet landets bufebesetning 16 000 kveg, 12 000 sauer, 12 000 geiter og 2000 griser.
Fiske er også en viktig næringsvei, og det viktigste fiskeområdet ligger mellom Antigua og Barbuda. Inntekten fra fisket i år 2000 på var omtrent 1,5 millioner dollar.
Turisme og industri
Mer enn halvparten av landets BNP kommer fra turisme, og en tredjedel av turistene kommer fra USA. I 1995 ble øyene rammet av en orkan som fikk katastrofale følger for økonomien, og spesielt for turismen.
Industrien fikk større betydning i økonomien da landbruket ble mindre viktig. I 2001 stod industrien for 19 % av landets bruttonasjonalprodukt. Den omfatter blant annet elektroniske komponenter. All elektrisitet produseres av fossilt brensel, og omtrent halvparten av landets eksport er petroleumsprodukter.
Costa Rica under VM i friidrett 2022
Costa Rica vil delta under VM i friidrett 2022 (utendørs) fra 15. til 24. juli 2022 i Eugene, Oregon i USA.
Antigua og Barbuda
Samfunn
Over 90 % av folket i Antigua og Barbuda kan lese og skrive. På Antigua finnes det to skoler for medisinsk legeutdanning. Det finnes også et statlig eid universitet.
Costa Rica under VM i friidrett 2022
Resultater
Costa Rica har påmeldt 3 utøvere.
Antigua og Barbuda
Samfunn
Det utgis to daglige aviser i landet, Daily Observer og Antigua Sun. Begge utkommer også i andre land i Karibia. De fleste amerikanske fjernsynsnettverk er tilgjengelige i tillegg til det lokale fjernsynet, ABS TV 10. Det finnes også flere lokale og regionale radiostasjoner.
Karneval og musikk
I august måned blir det arrangert et nasjonalt karneval. Dette årlige karnevalet inneholder skuespill, konkurranser og andre aktiviteter. Karnevalet er også en stor turistattraksjon. Opprinnelig var karnevalet en feiring av at slaveriet ble avskaffet i 1834. Landets kultur er påvirket av populærkultur fra USA. Familien og religionen spiller en viktig rolle i folks hos daglige live.
De vanligste og viktigste musikksjangrene er calypso og soca.
Mat og drikke
Landets nasjonalrett heter fungie. Den ligner veldig på den italienske retten polenta og er som denne laget av maismel. Noen andre vanlige lokale retter er ducana og salt fisk og hummer. Ducana er laget av innbakte poteter og kokosnøtter. Tamarind-juice og mauby er eksempler på lokale drikker. Mauby består av sukker og bark og frukt fra Colubrina-treet.
Idrett
Den mest populære sporten er Cricket. VM i cricket 2007 ble arrangert i Karibia, og åtte av kampene ble utkjempet på Antigua. Friidrett og fotball er også populære idretter. Det finnes mange store friidrettsutøvere fra Antigua og Barbuda, som for eksempel James Grayman, Daniel Bailey og Brendan Christian.
Oppføring på UNESCO sine liste
Verdensarvsteder
Oppføringer på UNESCO sin verdensarvlist (World Heritage List), verdens kultur- og naturarvstede.
Trevor Barron
Trevor Barron (født 30. september 1992) er en amerikansk friidrettsutøver som konkurrerer i kappgang. Han representerte landet sitt under Sommer-OL 2012 i London, der han ble nummer 26 på 20 kilometer kappgang.
Takumi Saito
Takumi Saito (født 23. mars 1993) er en japansk friidrettsutøver som konkurrerer i kappgang. Han representerte landet sitt under Sommer-OL 2012 i London, der han ble nummer 25 på 20 kilometer kappgang.
Koyukuk (elv)
Koyukuk (engelsk: Koyukuk River, koyukon: Ooghekuhno) er en 684 kilometer lang elv i Yukon-Koyukuk Census Area i Alaska. Elva starter i Endicott Mountains og munner ut i Yukon ved byen Koyukuk.
Elva renner forbi bosetningene Evansville, Bettles, Alatna, Allakaket, Hughes og Huslia, før den når Yukonelva ved Koyukuk.
Alex Honnold
Alex J. Honnold (født 17. august 1985) er en amerikansk klatrer. Han er først og fremst kjent for sine mange frisolo-bestigninger av vanskelige klatreruter i store vegger, hvor han klatrer helt uten tau eller andre former for sikring. Blant Honnolds fremste klatreprestasjoner er den første og hittil eneste frisolo-bestigningen av den 900 meter høye sørveggen på El Capitan i Yosemite-dalen i California, 3. juni 2017, og den hittil raskeste bestigningen av den såkalte «Triple Crown» – de tre største veggene i Yosemite (El Capitan, Half Dome og Mount Watkins) på under ett døgn – 7. juni 2012.
Triple Crown solo: Honnold klatret rutene Freerider på El Capitan, The Regular Northwest Face på Half Dome og standardruta i sørveggen på Mount Watkins på 18 timer og 50 minutter. Det meste av klatringen ble gjort uten tau og sikring, men med enkelte tekniske punkter underveis, på de vanskeligste passasjene der Honnold koblet seg inn på fastbolter med slynger for å trekke seg forbi (A0).
El Capitan frisolo: Honnold frisoloerte Yosemites største fjellvegg, igjen via ruta Freerider, men denne gangen ble all klatring gjort i fri, uten sikring og annet utstyr enn klatresko og kalkpose. Freerider er en krevende rute å klatre i fri, med grad 8/8+ (7c etter fransk skala, 5.12d etter Yosemite Decimal System), og en rute selv erfarne friklatrere bruker opptil fire dager på å bestige. Honnolds frisolo-bestigning ble gjort på tre timer og 56 minutter.
I august 2018 hadde dokumentarfilmen Free Solo premiere i USA. Filmen, som er produsert av National Geographic, følger Honnold over to år, i forberedelsene fram til frisoloeringen av Freerider.
Petermannkjedene
Petermannkjedene er et stort fjellområde i Dronning Maud Land, beliggende sentralt i Wohlthatmassivet i Fimbulheimen. Petermannkjedene består av fjellkjedene Austre Petermannkjeda, Midtre Petermannkjeda, Vestre Petermannkjeda, Søre Petermannkjeda samt Pieckryggen.
Fjellområdet ble fotografert fra fly og grovt kartlagt av den tyske antarktisekspedisjonen 1938–39 under ledelse av Alfred Ritscher, som oppkalte fjellområdet etter den tyske geografen August Petermann (1822–78).
Kilder
Petermann Ranges
Rakel (bibelsk person)
Rakel (hebraisk:, Raḥel, i betydningen «søye, hunsau») er i henhold den hebraiske Bibelen (det gamle testamente) favoritthustruen til patriarken Jakob, den ene av de tre bibelske patriarker, og som mor av Josef og Benjamin. Hun var datter av Laban og den yngre søsteren til Lea, den første hustruen til Jakob. Jakob var også hennes fetter, og hun var den yngre niesen til Rebekka, Jakobs mor.
Ekteskapet med Jakob
Rakel er første gang nevnt i Første Mosebok 29 da Jakob kommer tilfeldigvis over henne mens hun vanner sauene. Han hadde reist en stor strekning for å finne sin mors bror Laban i Paddan-Aram. Rebekka hadde sendt ham dit for å være trygg for sin hevngjerrige tvillingbror Esau.
I løpet av sitt opphold ble Jakob forelsket i Rakel og gikk med på å arbeide i syv år for Laban for å få gifte seg med Rakel. Natten før bryllupet ble bruden dekket bak slør og Jakob oppdaget ikke at det var Lea, Rakels eldre søster, som hadde blitt erstattet for Rakel. Mens «Lea hadde matte øyne» var Rakel «velskapt og vakker». Da Jakob konfronterte Laban for dette bedrageriet, unnskyldte han seg med at «Vi gjør det ikke slik her hos oss at vi gir bort den yngste før den eldste.» Men hvis Jakob arbeidet ytterligere syv år skulle han også få Rakel som hustru.
Etter at Lea hadde født fire sønner, var Rakel fortsatt ikke i stand til å unnfange. Hun ble sjalu på Lea og ga sin slavekvinne Bilha til Jakob for å være hennes surrogatmor. Bilha fødte to sønner som Rakel ga navn til, Dan og Naftali, og som hun oppfostret. Lea svarte med å gi sin slavekvinne Silpa til Jakob, og med henne frambrakte han Gad og Asjer som Lea oppfostret. En del kommentarer har hevdet at Bilha og Silpa var halvsøstre av Lea og Rakel.
Død og gravleggelse
Etter Josefs fødsel, besluttet Jakob å vende tilbake til landet Kanaan med sin familie. Da han fryktet at Laban ville hindre ham, flyktet han med sine to hustruer Lea og Rakel og sine tolv barn uten å informere sin svigerfar. Laban jaget etter ham og anklaget ham for å ha stjålet hans husguder. Faktisk hadde Rakel tatt sin fars husguder, skjult dem under sin kamels setepute og satte seg på dem. Da Jakob var uten visshet om tyveriet, sa han til Laban at «den du finner gudene dine hos, skal miste livet. I nærvær av slektningene våre kan du selv se etter hva jeg har med meg, og ta det som er ditt!» Da Laban kom til Rakel hevdet hun at hun menstruerte og kunne ikke reise seg, og han fant således intet. Jakob inngikk en fredspakt med svigerfaren og de skiltes.
På veg til Betel og i nærheten av Efrat gikk Rakel inn i en vanskelig fødsel for sin andre sønn Benjamin. Jordmødrene fortalte ved fødselens gang at barnet var en sønn. Før Rakel døde kalte hun ham for Ben Oni («sønn av min sorg»), men Jakob endret dette navnet til Ben Yamin (Benjamin). Den franske rabbiner Rashi har forklart at Ben Yamin enten betyr «sønn av den rette» (det vis si «sør») ettersom Benjamin var den eneste av Jakobs sønner som var født Kanaan, hvilket lå sør for Paddan Aram (et tidlig arameisk kongedømme i Mesopotamia); eller de kunne bety «sønn av min dager» da Benjamin ble født på Jakobs eldre dager.
Rakel ble gravlagt av Jakob langs vegen til Efrat, rett utenfor Betlehem. I dag er det et sted som hevdes å være Rakels grav som ligger mellom Betlehem og den israelske bosetningen Gilo. Den får besøk av flere tusener av besøkende hvert eneste år.
Rakels barn
Rakels sønn Josef var bestemt til å bli lederen av Israels stammer mellom landflyktigheten og den nasjonale enhet. Denne rollen er belyst i den bibelske fortellingen om Josef som forberedte vegen i Egypt for familiens landflyktighet der, og i den framtidige figuren i Mashiach ben Yosef (Messias, sønn av Josef), som ville kjempe i den apokalyptiske krigen til Gog og Magog og således forberede vegen for kongedømmet til Mashiach ben David (Messias, sønn av David) og den messianske tidsalder. Hennes andre sønn var Benjamin og hun døde ved å føde ham.
I islams tradisjon
Rakel er æret i islam, og selv om hun ikke er særskilt referert til i Koranen, er hun kjent ved referanser til henne i samlingen av fortellinger kjent som Qisas Al-Anbiya («Fortellinger om profetenes liv»). Fortellingen om hvordan Jakob ble forelsket i Rakel er fortalt i Qisas Al-Anbiya hvor hennes skjønnhet er beskrevet. Hennes rolle som mor til Josef og Benjamin er det sentrale emnet i fortellingen om henne.
Fossafjellet
Fossafjellet er et fjell i Rauma kommune i Møre og Romsdal. Fjellet ligger i Dalsida landskapsvernområde, og har en høyde på 1 783 meter over havet.
Eksterne lenker
romsdal.com - Fossafjellet informasjonsside
Robin Olsen
Robin Patrick Olsen (født 8. januar 1990) er en svensk fotballspiller som spiller for den engelske klubben Aston Villa FC.
Han har danske foreldre.
Landslaget
Han ble tatt ut i s EM-tropp til EM i fotball 2021.
Generalstab
En generalstab er et militær sjefsorgan for planlegging og ledelse av den samlede militære virksomhet ved en høyere landmilitær enhet. Dens leder blir ofte kalt generalstabssjef. Generalstab i moderne forstand er en prøyssisk oppfinnelse. Generalstaben er vanligvis ansvarlig for forsyningstjeneste, krigsoppsetningsplaner og administrasjon av forsyningstjeneste.
Beverekorn
Beverekorn er en gnager som er eneste art i sin familie og som hører hjemme i Nord-Amerika fra det sørvestlige Canada til California.
Dyret har korte lemmer. Det har kinntenner som vokser hele livet, noe som ellers ikke er så vanlig hos gnagere. Kroppslengden er ca. 40 centimeter. I tillegg kommer den to centimeter lange halen. Med en gjennomsnittlig vekt på 800 gram er dyret blant de tyngste av gnagerartene.
Beverekornet er nattaktivt. Dyret graver ganger nær elver og i fuktige områder.
Karlsborg kommune
Karlsborg kommune er en kommune i Västra Götalands län i landskapet Västergötland i Sverige. Kommunens administrasjonssenter ligger i Karlsborg.
Tettsteder
Karlsborg kommune har fire tettsteder. I tabellen oppgis antall innbyggere per 31. desember 2010.
The Origin of Love
The Origin of Love er det tredje studioalbumet av Mika. Albumet ble utgitt i 17. september 2012 av plateselskapet Casablanca Records.
Deutsche Hochschule für Politik
Deutsche Hochschule für Politik (DHfP) (norsk: Den tyske høyskole for politikk) var en privat høyskole i Berlin, grunnlagt i oktober 1920 av Ernst Jäckh. Den etterfulgte Staatsbürgerschule, grunnlagt av Friedrich Naumann i 1918. I 1940 ble høyskolen innlemmet i det utenlandsvitenskapelig fakultet (Auslandswissenschaftliche Fakultät) i Friedrich-Wilhelms-Universität. Høyskolen ble gjenetablert i 1949, og i 1959 omdannet til Otto-Suhr-Institut i Freie Universität Berlin.
Den senere tyske president Theodor Heuss, arbeidet ved DHfP fra 1920 til 1924 som studieleder, og videre inntil 1933 som dosent.
CD Tondela
Clube Desportivo de Tondela er en portugisisk fotballklubb fra byen Tondela i Viseu-distriktet i Portugal. Klubben ble stiftet 6. juni 1933. Den 24. mai 2015 rykket CD Tondela for første gang opp til Primeira Liga.
Pakistans kvinnelandslag i fotball
Pakistans kvinnelandslag i fotball representerer Pakistan i internasjonal fotball. Laget er svært nytt (per oktober 2010), og har bare en håndfull godkjente landskamper. Laget dukket opp på FIFAs verdensranking for kvinner først i mars 2010.
I motsetning til nabolandet i øst, India, og i nord, Nepal, har ikke Pakistan satset stort på kvinnefotball før i senere tid. Imidlertid har det i løpet av de siste årene vært en markant økning i interesse for fotball blant kvinner i Pakistan. I tillegg til en generel skepsis for at kvinner spiller fotball, har også problemer kommet i og med at fotball ikke på langt nær er den mest populære sporten i Pakistan.
Den første kvinnefotballkampen i Pakistan ble spilt i september 2004. Deretter ballet det på seg, og i 2005 ble det første pakistanske mesterskapet for kvinner arrangert. Det er blitt stilt spørsmål ved om fotball, i motsetning til tradisjonell mythos, tiltrekker seg spillere fra de rike provinsene, og ikke de fattige. Imidlertid ble Afghanistans kvinnelandslag, om enn høyst uoffisielt, og Iran med på spill i Pakistan, som fikk en slags sentral posisjon som kvinnefotballsentrum.
Pakistans landslag lot likevel vente på seg, og det var først i de ellevte Sørasiatiske føderasjonslekene, som for øvrig var de første som var åpne for kvinner. Ettersom de sørasiatike lagene besto av lag som enten debuterte internasjonalt (i tillegg til Pakistan, Bangladesh og Sri Lanka), eller ikke hadde spilt på en stund (India og Nepal), var det usikkert om hvordan styrkeforholdene lå til rette, om enn India var favoritt.
Pakistan var imidlertid langt fra favoritt, og de tapte sin første kamp, mot India, 0-6. Deretter ble det et knepent tap for Bangladesh, før Pakistan fikk, på sett og vis, sin første seier, da Sri Lanka trakk seg fra kampen dem imellom for heller å rekke et tidlig fly. Kampen ble da satt til 3-0 for Pakistan. Pakistan tapte også sin siste kamp 0-7 mot Nepal. Pakistan fikk dermed med sin seier tredjeplass i gruppen.
New Firm
New Firm er en betegnelse for de to fotballklubbene Aberdeen og Dundee United fra det nordøstre Skottland og da særlig i betydningen av derbykampene disse to imellom. I tillegg til det geografiske elementet, kommer også at de to klubbene representerer de tredje og det fjerde største byområdene i Skottland.
Navnet henspiller på Glasgow-derbyet Old Firm, og New Film-kampene har vært de nest best besøkte oppgjørene etter Old Film. Begrepet oppsto på 1980-tallet da klubbene i New Firm også rivaliserte med Old Firm-klubbene om det nasjonale mesterskapet.
Resultater
Pr. 3. januar 2013
NM i friidrett 1946
Norgesmesterskapet i friidrett 1946 bestod av flere arrangementer som i 1946 kåret norgesmestere i friidrettsøvelsene.
Hovedmesterskapet ble arrangert på Skansemyren idrettsplass i Bergen 7.–8. september. Arrangør var Bergen Friidrettskrets. Dette var det første hovedmesterskapet etter andre verdenskrig. Bare menn deltok – kvinner fikk slippe til først i 1947. Kongepokalvinner ble Haakon Tranberg.
A Hupfata
«A Hupfata» er en klarinettpolka som ble komponert av A. Humpfat fra Østerrike.
Ole Ivars ga ut en versjon på albumet Jubileum i 1984; der kalles den bare «Klarinettpolka».
«Verandaen der» med Øystein Sunde
Øystein Sunde ga ut en norsk coverversjon med tittelen «Verandaen der» den 30. august 2012 på Sundes konsertalbum Live på Svalbard -82 (som var en bonus-CD i samleboksen Puslespill). Opptaket er fra januar 1982 og Sunde skrev selv den norske teksten.
Sunde synger og akkompagner seg selv på sin elektriske gitar.
EM i friidrett 2016 – Høydehopp kvinner
Høydehopp kvinner under EM i friidrett 2016 fant sted den 6. og 7. juli 2016 på Olympisch Stadion i Amsterdam, Nederland..
Program
Alle klokkelslett er lokal tid (UTC+2)
Musikkåret 1777
Musikkåret 1777 er en oversikt over hendelser, ny musikk, fødte og avdøde musikkpersonligheter i 1777.
EM i friidrett 2016 – Høydehopp kvinner
Kvalifisering
Kvalifikasjonskrav: 1,92 m (Q) eller blant de tolv utøverne med best resultat (q)
John Rice Crowe
John Rice Crowe (født 20. november 1795, død 10. januar 1877) var en britisk forretningsmann og diplomat som tilbragte store deler av sitt liv i Norge.
Sverige under VM i svømmesport 2003
Sverige deltok under VM i svømmesport 2003 i Barcelona i Spania mellom 12. og 27. juli 2003 og tok en medalje.
John Rice Crowe
Sammen med Henry Woodfall startet John Rice Crowe foretaket «Alten Copper Works» i Alta rundt 1826 ; dette foretaket ble senere omdøpt til Kåfjord kobberverk.
Diplomat
Etter seks år som britisk diplomat i Russland ble Crowe i 1824 visekonsul i Hammerfest. Tretten år senere, i 1837, ble han utnevnt til britisk konsul i Finnmark, med plikt til å bo i Hammerfest. I 1843 ble han generalkonsul i Norge. Han mottok i 1859 den britiske Bath-ordenen for fremragende tjeneste som diplomat for sitt hjemland.
Familie
Crowes onkel var admiral i den britiske marinen.
Crowe var gift med norske Malene Marie Waad. Sønnen Henry Woodfall Crowe ble oppkalt etter farens kompanjong Henry Woodfall.
Beverrotter
Beverrotter eller hutiaer er en familie av gnagere som hører hjemme i Vestindia. Familien omfatter tretten arter, men man vet om en del utdødde arter.
Deres kropp er kraftig med en kort hals og et bredt hode med små øyne og ører. Halens utseende varierer ganske mye mellom artene.
Beverrottene holder til i trær eller klipper.
På grunn av sitt begrensede utbredningsområde er mange arter truet.
Tomentophanes
Tomentophanes er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
En middelsstor, avlang, matt brunlig trebukker. Antennene er noe kraftige og omtrent så lange som kroppen. Pronotum er avrundet sekskantet, dekkvingene jevnbrede, rundede i spissen. Beina er middels lange, lårene litt fortykkede.
Utbredelse
Arten er bare kjent fra den Sentralafrikanske republikken.
Finsta
Finsta er et tettsted i Norrtälje kommune i Stockholms län i landskapet Uppland i Sverige. I 2010 hadde tettstedet 244 innbyggere.
Härryda kommune
Härryda kommune er en kommune i Västra Götalands län i landskapet Västergötland i Sverige. Kommunens administrasjonssenter ligger i Mölnlycke.
Tettsteder
Härryda kommune har tretten tettsteder. I tabellen oppgis antall innbyggere per 31. desember 2010.
Noter
<references group='lower-alpha'/>
ForfatternesForlag
ForfatternesForlag, egentlig ČálliidLágádus (nordsamisk) - men også TjaelljiBerteme eller TjállijAimmudahka, er en stiftelse etablert i 2002 som har som formål å gi ut bøker som formidler opplysninger og kunnskap om samer og samiske forhold til det samiske samfunnet. Stiftelsen har sitt hovedkontor i Karasjok og et avdelingskontor i Båteng i Tana, og driver forlagsvirksomhet med utgivelser på nord-, sør- og lulesamisk.
Utgivelser (utvalg)
Forlaget har blant annet publisert følgende bøker:
Aramis Range
Aramis Range er én av tre fjellkjeder i Prince Charles Mountains i Mac. Robertson Land i Australias kravområde i Antarktis. Den ligger 20 kilometer sørøst for Porthos Range og strekker seg om lag 60 km i retning sørvest-nordøst. Den ble først besøkt i januar 1957 av Australian National Antarctic Research Expeditions (ANARE) med det sørlige laget ledet av W.G. Bewsher, som navnga fjellkjeden etter en figur i Alexandre Dumas-romanen De tre musketerer, den mest populære boken på reisen.
Vasaloppet China 2020
Vasaloppet China 2020 var den 18. utgaven av Vasaloppet China og ble arrangert 4. januar 2020. Rennet var en del av FIS Worldloppet Cup 2019/20. Vinjar Skogsholm fra Norge vant rennet i herreklassen, og Marina Tsjernusova fra Russland vant kvinneklassen.
Resultater, menn
Noen andre norske plasseringer: Mads Buhaug (29), Sigve Bornø Novstad (35), Sindre Andre Winther Torbergsen (46) og Kristian Johansen (60).
Resultat, kvinner
Noen andre norske plasseringer: Anne Raftevold (228).
Tormod Cappelen Endresen
Tormod C. Endresen (født 10. desember 1966) er en norsk jurist og diplomat. 29. mai 2020 ble han utnevnt til ekspedisjonssjef ved Statsministerens kontor. Fra 2012 var han Norges ambassadør til Singapore.
Virke
Endresen er utdannet jurist (cand.jur.) fra Universitetet i Oslo.
Endresen har tjenestegjort ved Norges FN-delegasjon i New York og senere som avdelingsdirektør i Utenriksdepartementet. Han har vært dommerfullmektig og siden advokat i advokatfirmaet Wiersholm i Oslo fra 2001 til 2003. Han har vært styremedlem i Asia and Europe Foundation og varamedlem i Extractive Industries Transparency Initiative (EITI).
Fra 2008 til 2012 etablerte og ledet Endresen Norges generalkonsulat i Guangzhou i Kina. Endresen ble utnevnt til Norges ambassadør til Singapore i 2012.
Utmerkelser og ordener
I 2013 ble Endresen utnevnt til kommandør av den Kongelige norske fortjenstorden. I 2015 utnevnte Næringslivets hovedorganisasjon (NHO) Endresen til "Årets ambassadør" for sitt arbeid for å fremme norske interesser.
Lerum kommune
Lerum kommune er en kommune i Västra Götalands län i landskapet Västergötland i Sverige. Kommunens administrasjonssenter ligger i Lerum. I kommunen finnes Nääs slott.
Tettsteder
Lerum kommune har ti tettsteder. I tabellen oppgis antall innbyggere per 31. desember 2010.
Noter
<references group='lower-alpha'/>
Matsvinn
Matsvinn er når spiselig mat kastes eller brukes til noe annet enn menneskemat. En tredjedel av mat som produseres i verden blir aldri spist fordi at maten blir ødelagt eller kastet. All maten som blir kastet ville vært nok til å fø alle jordas sultne mennesker, og det regnes med at omtrent én milliard mennesker i verden er feilernært.
Matsvinn i ulike land
USA er et av landene med høyest matsvinn, mens Japan og Sør-Korea har noe av det laveste. I USA kastes det rundt 40 millioner tonn hvert år. Det regnes med at 11 % av i-landenes klimautslipp skyldes produksjon av mat som siden blir kastet.
Reaksjon
Både FN og miljøorganisasjoner ønsker å redusere matsvinnet. Det er i tillegg en del av FNs bærekraftsmål.
Det er også noen miljøaktivister som har blitt med i friganismebevegelsen hvor de lever av den spiselige maten som blir kastet av butikker og matkjeder, i håp om å redusere svinnet. Når de leter i kontainere, blir det kalt for «søppeldykking». Bevegelsen startet på 60-tallet, men ble ikke vanligere før på 2000-tallet. Søppeldykking er noe som foregår i flere land, og både frivillige og fattige velger å gjøre det.
Matsvinn i Norge
I Norge kastes det totalt mellom 355,000 og 385,000 tonn mat årlig av både bedrifter og privatpersoner.
62 % av matavfallet stammer fra private husholdninger, og det tilsvarte rundt 230,000 tonn mat per 2016. Husholdningenes andel kunne mette en halv million mennesker og tilsvarte årlig utslipp fra 260,000 biler. Det har også blitt anslått at en gjennomsnittsperson i Norge kaster rundt 42 kg. mat hvert år, hva som tilsvarer 13 % av forbruket, altså hver åttende handlepose.
Tiltak mot matsvinn
I 2015 ble det inngikk forskjellige departementer og matbransjer i Norge en intensjonsavtale om å redusere matsvinn. Målet er å halvere matsvinnet innen 2030 og å følge FNs bærekraftsmål. Myndighetene satte av 900,000 kroner til prosjektet. To av tiltakene de har satt i gang er «ForMat» og Matsentralen i Oslo. «ForMat» går ut på at bedrifter møtes for å diskutere hvordan de skal redusere matsvinn, mens Matsentralen deler ut mat til veldedighetsorganisasjoner.
Både Q-Meieriene og TINE begynte å merke produktene sine med «ikke dårlig etter» og «best før» for å få færre forbrukere til å kaste maten etter anbefalingsdatoen.
Lea (bibelsk person)
Lea (hebraisk:, Le'a, fra akkadisk: Leˀa; «ku») er i henhold til den hebraiske Bibelen (det gamle testamente) den første av to samtidige hustruer av den hebraiske patriark Jakob og mor til seks av hans sønner og minst en datter, Dina. Lea var datter av Laban og niese av Rebekka, Jakobs mor. Jakob hadde til hensikt gifte seg med en av Labans døtre og han valgte Leas yngre søster Rakel. Etter syv års arbeid fikk han henne, men Laban byttet henne ut med Lea slik at Jakob måtte arbeide ytterligere syv år for å få gifte seg med Rakel også. Det ble Leas lodd å være mindre elsket enn Rakel. På den annen side fødte Lea de barn som Rakel ikke kunne.
Framtoning
Tora introduserer Lea ved beskrive henne med frasen «Lea hadde matte øyne» (hebraisk: ). Det er diskutert om adjektivet «matte» burde bli forstått som «vakre og myke» eller «trette». En del oversettelser sier at de kan ha ment å være blå eller lys i fargen. En del sier at Lea tilbrakte mye av sin tid med å gråte og be til Gud om endre hennes bestemte ektefelle. Således beskriver Tora hennes øyne som «myke» fra gråt.
Rashis kommentar siterer en rabbinsk tolkning av hvordan Leas øyne ble svake. I henhold til denne fortellingen var Lea forutbestemt å bli gift med Jakobs eldre tvillingbror Esau. I den rabbinske forståelse var de to brødrene motsetninger: Jakob var from og lærd mens Esau var en jeger som også var involvert i mord, avgudsdyrking og utroskap. Men folk sa at «Laban har to døtre og hans søster Rebakka har to sønner. Den eldre datteren (Lea) vil gifte seg med den eldre sønnen (Esau), og den yngre datteren (Rakel) vil gifte seg med den yngre sønnen (Jakob).» Da Lea hørte dette benyttet hun det meste av sin tid med å gråte og be til Gud om å endre hennes forutbestemte ektefelle. Således beskrev Tora hennes øyne som «matte», men det var fra gråt. Gud lyttet til Leas tårer og bønner og lot henne gifte seg med Jakob selv før Rakel gjorde det.
Gift med Jakob
Lea ble Jakobs hustru etter et bedrageri fra hennes far Laban. I den bibelske fortelling ble Jakob sendt til Labans by for å unngå hevnen fra sin bror Easu, og dessuten for å finne seg en hustru. Ved brønnen møter han Labans yngste datter Rakel som vanner sauene, og beslutter at det er kvinnen han vil gifte seg med. Laban er villig så sant Jakob arbeider for ham i syv år.
På bryllupsnatten bytter Laban datteren Rakel med den eldre datteren Lea. Da bruden er dekket av slør oppdager ikke Jakob bedrageriet og senere hevder Laban at det var ikke skikk å gi bort den yngre datteren først før den eldste. Derimot foreslår Laban at om Jakob arbeider ytterligere syv år skal han også få den yngre datteren som kone. Jakob aksepterer gifter seg med Rakel etter en ukes lang feiring av sitt ekteskap med Lea.
Moderskap
Lea er mor til seks av Jakobs sønn, inkludert hans fire første (Ruben, Simeon, Levi, og Juda), og senere to til (Jissakar og Sebulon), og en datter (Dina). I henhold til skriften så Gud at Lea var «uelsket» og åpnet hennes livmor som trøst.
Da Rakel innså at hun ikke klarte å gi Jakob et barn, tilbød hun sin slavinne Bilha til Jacob, og han gjorde Bilha gravid med to sønner (Dan og Naftali) som Rakel ga navn til og oppfostret. Lea svarte med å gi sin slavinne Silpa til Jakobs benyttelse som fødte ham ytterligere to sønner (Gad og Asjer). I henhold til en del bibelkommentarer var Bilha og Silpa egentlig halvsøstre av Rakel og Lea, uten at det synes å ha endret deres sosiale status.
En dag kom Leas førstefødte sønn Ruben tilbake fra markene med blomsten alrurner til sin mor. Lea som ikke hadde blitt befruktet for en tid, og denne planten, som har røtter som minner om det menneskelige legeme, har ord på seg for å øke fruktbarheten. Frustrert at hun ikke kunne bli gravid, tilbød Rakel bytte en sin natt med Jakob i bytte for alrunen. Lea gikk med på dette, og den natten ble hun med barn med Jissakar. Deretter fødte hun Sebulon og datteren Dina. Deretter husket Gud Rakel og ga henne to sønner, Josef og Benjamin.
Rivalisering med Rakel
På et homiletisk (oppbyggelig) nivå, har de klassiske hasidiske tekster forklart søstrenes rivalisering idealistisk som noe mer enn ekteskapelig sjalusi. Hver av kvinnene ønsket å vokse åndelige i hennes avodat Hashem (tjeneste for Gud), og derfor valgte nærhet til tzadik (Jacob) som er Guds personlige utsending i denne verden. Ved å gifte seg med Jakob og føde hans sønner, som ville bli oppfostret i tzadiks hjem og fortsette hans misjon inn i den neste verden (faktisk ble alle de tolv sønnene tzadikim i deres egen rett og dannet grunnleggelsen av nasjonen Israel), således ville kvinnene få et nærmere forhold til Gud. Av den grunn ønsket både Lea og Rakel å få så mange sønner som mulig og ved også å få deres slavinner til bidra på deres vegne.